CELEX: 32018D0135
Language: sl
Date: 2018-01-23 00:00:00
Title: Sklep Političnega in varnostnega odbora (SZVP) 2018/135 z dne 23. januarja 2018 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (EUTM Mali/1/2018)

27.1.2018   
            
            
               SL
            
            
               Uradni list Evropske unije
            
            
               L 24/1
            
         SKLEP POLITIČNEGA IN VARNOSTNEGA ODBORA (SZVP) 2018/135
   z dne 23. januarja 2018
   o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (EUTM Mali/1/2018)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (1), in zlasti člena 5 Sklepa,
   ob upoštevanju naslednjega:
   
               (1)
            
            
               Svet je na podlagi člena 5(1) Sklepa 2013/34/SZVP pooblastil Politični in varnostni odbor (PVO), da sprejme ustrezne odločitve glede političnega nadzora in strateškega vodenja EUTM Mali, vključno s sklepi o imenovanju naslednjih poveljnikov sil misije EU.
            
         
               (2)
            
            
               PVO je 26. junija 2017 sprejel Sklep (SZVP) 2017/1176 (2), s katerim je za poveljnika sil misije EU imenoval brigadnega generala Barta LAURENTA.
            
         
               (3)
            
            
               Španija je 24. oktobra 2017 predlagala imenovanje brigadnega generala Enriqueja MILLÁNA MARTÍNEZA, ki bi na mestu poveljnika sil misije EU za EUTM Mali z 31. januarjem 2018 nasledil brigadnega generala Barta LAURENTA.
            
         
               (4)
            
            
               Vojaški odbor EU je 5. decembra 2017 to priporočilo podprl.
            
         
               (5)
            
            
               Zato bi bilo treba sprejeti sklep o imenovanju brigadnega generala Enriqueja MILLÁNA MARTÍNEZA. Sklep (SZVP) 2017/1176 bi bilo treba razveljaviti.
            
         
               (6)
            
            
               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –
            
         SPREJEL NASLEDNJI SKLEP:
   Člen 1
   Brigadni general Enrique MILLÁN MARTÍNEZ se z 31. januarjem 2018 imenuje za poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali).
   Člen 2
   Sklep (SZVP) 2017/1176 se razveljavi.
   Člen 3
   Ta sklep začne veljati 31. januarja 2018.
   
      V Bruslju, 23. januarja 2018
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 14, 18.1.2013, str. 19.
   
      (2)  Sklep Političnega in varnostnega odbora (SZVP) 2017/1176 z dne 26. junija 2017 o imenovanju poveljnika sil misije EU v vojaški misiji Evropske unije, ki prispeva k usposabljanju malijskih oboroženih sil (EUTM Mali) (EUTM MALI/1/2017) (UL L 170, 1.7.2017, str. 94).